Práve držím niečo pozoruhodne staré.
Je to staršie než akýkoľvek ľudský výtvor,
staršie než život na Zemi,
staršie než kontinenty a oceány medzi nimi.
Toto sa vytvorilo pred viac ako štyrmi miliardami rokov
v najranejšom období slnečnej sústavy,
keď sa planéty ešte stále formovali.
Táto hrdzavá hruda niklu a železa sa možno nezdá zvláštna,
ale keď sa rozreže...
vidíte, že je iná ako zemské kovy.
Táto textúra odhaľuje kovové kryštály, ktoré sa môžu vytvoriť iba vo vesmíre,
kde sa môže roztopený kov ochladiť extrémne pomaly,
niekoľko stupňov každý milión rokov.
Toto bolo kedysi súčasťou oveľa väčšieho objektu,
jedného z miliónov, čo zostali po sformovaní planét.
Tieto objekty voláme asteroidy.
Asteroidy sú naši najstarší a najpočetnejší kozmickí susedia.
Táto grafika ukazuje asteroidy blízko Zeme obiehajúce okolo Slnka
označeného žltou,
a pohybujúce sa blízko obežnej dráhy Zeme,
označenej modrou.
Veľkosť Zeme, Slnka a asteroidov sú značne prehnané,
aby ste ich videli jasne.
Tímy vedcov na celom svete hľadajú tieto objekty,
objavujúc nové každý deň,
postupne mapujúc vesmír v okolí Zeme.
Veľkú časť tejto práce financuje NASA.
O hľadaní týchto asteroidov rozmýšľam ako o obrovskom verejnom projekte,
ale namiesto stavania diaľnice mapujeme vesmír,
staviame archív, ktorý vydrží generácie.
Toto je 1 556 asteroidov v blízkosti Zeme, objavených len za minulý rok.
A toto sú všetky známe asteroidy pri Zemi,
ktorých bolo pri poslednom počítaní 13 733.
Každý jeden bol zobrazený, katalogizovaný
a určila sa jeho cesta okolo Slnka.
Aj keď je to rôzne od asteroidu k asteroidu,
trasy väčšiny asteroidov sa dajú predpovedať na desiatky rokov.
A trasy niektorých asteroidov sa dajú predpovedať s neuveriteľnou presnosťou.
Napríklad, vedci v Jet Propulsion Laboratory
predpovedali, kde bude asteroid Toutatis štyri roky dopredu
s presnosťou na 30 kilometrov.
Počas tých štyroch rokov
Toutatis precestoval 8,5 miliárd kilometrov.
To je presnosť
0,000 000 004.
(smiech)
Takže, dôvod, prečo mám tento krásny fragment asteroidu
je to, že tak, ako všetci susedia,
asteroidy občas prídu nečakane.
(smiech)
Pred tromi rokmi
malý asteroid vybuchol v meste Čeljabinsk v Rusku.
Ten objekt mal priemer 19 metrov,
čiže asi taký veľký, ako malý obchod.
Objekty tejto veľkosti narážajú do Zeme asi každých 50 rokov.
Pred 66 miliónmi rokov
do Zeme narazil oveľa väčší objekt,
čím spôsobil masové vyhynutie.
75 percent rastlinných a živočíšnych druhov bolo stratených.
Vrátane, bohužiaľ, dinosaurov.
Ten objekt mal priemer asi 10 kilometrov
a 10 kilometrov je približne letová výška Boeingu 747.
Takže, najbližšie, keď budete v lietadle,
pozrite sa z okna a predstavte si skalu takú obrovskú,
že keď stojí na zemi,
dotýka sa špičky krídla.
Je taká široká, že vášmu lietadlu trvá celú minútu obísť ho.
To je veľkosť asteroidu, ktorý narazil do Zeme.
Iba počas môjho života
sú asteroidy považované za skutočnú hrozbu pre našu planétu.
A odvtedy prebieha neustála snaha
objavovať a katalogizovať tieto objekty.
Mám to šťastie byť súčasťou tejto snahy.
Som súčasťou tímu vedcov, ktorí používajú teleskop NEOWISE od NASA.
NEOWISE nebol navrhnutý na hľadanie asteroidov.
Bol navrhnutý, aby obiehal okolo Zeme a díval sa ďaleko za Slnečnú sústavu,
aby vyhľadával najchladnejšie hviezdy a najjasnejšie galaxie.
A to robil veľmi dobre počas svojho stanoveného času 7 mesiacov.
Ale teraz, po šiestich rokoch, stále ide.
Zmenili sme jeho cieľ na objavovanie a výskum asteroidov.
A aj keď je to úžasný vesmírny robot,
v súčasnosti je trochu ako jazdené auto.
Kryogén, používaný na zmrazenie jeho senzorov, už dávno nefunguje,
takže sa smejeme, že jeho klimatizácia je pokazená.
Na počítadle má 920 miliónov míľ,
ale stále funguje skvelo
a spoľahlivo odfotí obrázok oblohy každých 11 sekúnd.
Odfotil 23 fotiek, odkedy som s vami začala hovoriť.
Jeden z dôvodov, prečo je NEOWISE taký hodnotný,
je to, že vidí oblohu v termálnej infračervenej.
To znamená, že namiesto videnia žiarenia, ktoré odrážajú asteroidy,
NEOWISE vidí teplo, ktoré vysielajú.
To je dôležitá schopnosť, pretože niektoré asteroidy sú tmavé ako uhlie
a môže byť ťažké alebo nemožné ich zbadať s inými teleskopmi.
Ale všetky asteroidy, svetlé alebo tmavé, jasne žiaria pre NEOWISE.
Astronómovia používajú každú technológiu, ktorú majú k dispozícii,
na objavovanie a štúdium asteroidov.
V roku 2010 bol dosiahnutý historický míľnik.
Komunita spoločne objavila viac ako 90 percent asteroidov
s priemerom väčším ako jeden kilometer
– objekty schopné zničenia Zeme.
Ale práca ešte neskončila.
140-metrový alebo väčší objekt by dokázal zničiť priemerne veľkú krajinu.
Doteraz sme našli iba 25 percent z nich.
Musíme pokračovať v prehľadávaní oblohy pre asteroidy v blízkosti Zeme.
Sme jediný druh, ktorý rozumie počtu
a dokáže zostrojiť teleskop.
Vieme, ako nájsť tieto objekty.
Toto je naša zodpovednosť.
Keby sme našli nebezpečný asteroid s dostatočne skorým varovaním,
mohli by sme ho postrčiť z cesty.
Na rozdiel od zemetrasení, hurikánov alebo sopečných erupcií,
náraz asteroidu môže byť presne predpovedaný
a môžeme mu zabrániť.
To, čo musíme teraz urobiť, je zmapovať vesmír okolo Zeme.
Musíme pokračovať v prehľadávaní oblohy.
Ďakujem.
(potlesk)